Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14334

c) Az üzemeltetési tájékoztatási adatokat az adások közötti 10 másodperces maximális időközzel kell továbbítani. Ez lehetővé fogja tenni az adat elvesztése esetén a riasztás létrehozását 30 másodpercen belül. 2007/70/II. szám 2.7.3 Az MLS / RNAV , a B1-től a B39-ig terjedő adatszavak alkalmazása 2.7.3.1 A B1-től a B39-ig terjedő, az MLS / RNAV üzemeltetések lehetővé tételére kijelölt kiegészítő adatszavakban foglalt adatok csak az MLS adatszavakon belüli adattartalom felhasználását támasztják alá. Abból a célból, hogy a számított középvonalas megközelítések mind az elsődleges, mind a másodlagos futópályákra, valamint hogy az íves megközelítések és indulások, továbbá a megszakított megközelítések alátámasztásra kerüljenek, ezek az adatok az eljárás típusára (megközelítés, vagy indulás), az eljárás nevére, a futópályára és az útvonal-pontokra vonatkozó információkat foglalják magukba. 2.7.3.2 A megközelítési oldalszöggel és a hátsó irányszektorral együtt továbbított adatok külön vannak választva. Ez például azt jelenti, hogy mindegyiknek lesz egy önálló Ciklikus Redundancia Ellenőrzése (CRC), és a légijármű fedélzeti berendezések függetlenül fogják dekódolni azokat. Az egy adott MLS / RNAV eljárásra vonatkozó adatok abba a fedésterületi részbe kerülnek kisugárzásra, ahol az eljárás megkezdődik. Szabályszerűen ez azt jelenti, hogy a megközelítési és a megszakított megközelítési adatok a megközelítési oldalszög területre lesznek kisugározva, és az indulási adatokat a hátsó irányszektor berendezés fogja továbbítani. Azonban azokat az útvonal-pontokat, amelyek egyaránt tartoznak a megközelítéshez, megszakított megközelítéshez, vagy az induláshoz, le lehet adni, vagy az oldalszög, vagy a hátsó irányszektor fedésterületre. Például, egy indulási eljárás megkezdődhet az oldalszög fedésterületen, és ennek megfelelően az adatot le lehet adni a megközelítési oldalszöggel. Ha az eljárás egy közös fedésterületi részen belül kezdődik, akkor a kapcsolódó adatokat le lehet adni csak az egyik területre, kivéve azt, ahol az üzemeltetési körülmények másképpen szabják meg. 2.7.3.3 Az eljárásokat útvonal-pontok sorozata határozza meg. Az útvonal-pontokat egy Descartes-féle derékszögű koordináta rendszer szerint határozzák meg X, Y és Z koordinátákkal, amelyeknek a kiinduló pontja az MLS alappont. A koordináta rendszert a G-13. ábra mutatja be. 2.7.3.4 Az útvonal-pontok közötti szakaszok vagy egyenesek, vagy ívesek. Az íves szakaszok két útvonal-pontot összekötő körívként kerülnek meghatározásra úgy, ahogy azt a G-14. számú ábra bemutatja. A kör íve mindig a megelőző és a következő – egyenes, vagy köríves - szakasz érintője. Egy megközelítési eljárás végső megközelítési szakaszának és a kiindulási útvonal-pontra mutató szakaszának, illetve az indulási eljárás, vagy a megszakított megközelítési eljárás utolsó átrepült útvonal-pontjától meghosszabbított szakasznak mindig egyenesnek kell lenni. Vannak az egyenes szakaszoknak, vagy a köríves szakaszok érintőinek meghosszabbított szakaszai. Ezek az egyenes szakaszok nem igényelnek szükségszerűen útvonal-pontot a fedésterület határvonalán, így az ilyen útvonal-pontokat "meg lehet takarítani". 2.7.3.5 Bármilyen típusú eljárásban a kódolás a futópálya küszöbétől legtávolabb lévő ponttól kezdődik, és a futópályához legközelebb lévő útvonal-pontnál fejeződik be. A megközelítési eljárás összes útvonal-pontját kódolni kell, mielőtt bármilyen megszakított megközelítési útvonal-pont, vagy indulási útvonal-pont kódolásra kerülne. Ez a szabály leegyszerűsíti a dekódolást azáltal, hogy különválasztja a megközelítéshez tartozó útvonal-pontokat a többi útvonal-ponttól. Több eljárás megosztottan használhat fel egy, vagy több útvonal-pontot. Amikor ez a helyzet fennáll, akkor megvalósítható az, hogy az az információ csak egyszer kerül leadásra. A megosztottan felhasznált útvonal-pontnak a megközelítési eljárás utolsó pontjainak és a megszakított megközelítési, vagy indulási eljárás kiindulási pontjainak kell lenni. A megközelítések, a megszakított megközelítések és az indulások felhasználhatnak megosztott adatokat, feltéve, hogy az adatok ugyanabba a fedésterületi szektorba kerülnek kisugárzásra. Amikor egy útvonal-pont egy olyan eljárással kerül megosztottan felhasználásra, amely előzetesen meghatározásra került az adatbázisban, akkor azt egy útvonal-pontot követő útvonal-pont mutatóval kell jelezni. Ez az útvonal-pont mutató adja meg az első megosztottan használt útvonal-pontnak az adatbázisban lévő helyét. 2007/70/II. szám 2.7.3.6 Az útvonal-pont mutató az a számszerű érték, amely azt a folytatólagos sorrendet mutatja meg, amelynek megfelelően az útvonal-pont az adatbázisban jegyzékbe van véve. A kódolásban ez arra használatos, hogy jelezze, az útvonal-pontok az eljárásban hol helyezkednek el. Az eljárás leírásában nulla útvonal-pont mutató azt jelzi, hogy az egy számított középvonalas eljárás, ahol nincsenek útvonal-pontok biztosítva. 2.7.3.7 Jóllehet, az útvonal-pontok X, Y és Z koordinátákkal kerülnek meghatározásra, az esetek nagy részében az összes koordináta nem kerül leadásra. Egy, az elsődleges futópálya középvonalán lévő útvonal-pontnak az Y koordinátája nulla. Azt az adatmezőt, amely ezt az értéket határozza meg, el lehet hagyni úgy, hogy az "Y koordináta követő" bitet NULLÁ-ra állítják. 2.7.3.8 Amikor a Z koordináta nem szükséges repülési pálya felépítési adatként, akkor azt meg lehet "takarítani" úgy, hogy ez az érték nem kerül továbbításra. Ezt a "Z koordináta követő" bit NULLÁ-ra állításával lehet jelezni. Ezt a kezdeti megközelítési útvonal-pontokra lehet alkalmazni, a végső megközelítési navigációs pontot megelőző pontokra, ahol az útirány-vezetés még magasság-mérésen alapszik, nem pedig a számított MLS függőleges helyzeten. Ezt alkalmazni lehet még az olyan útvonal-pontokra is, melyek meghatározott Z értékű útvonal-pontok közötti folyamatos süllyedési gradiensű repülési pályán helyezkednek el. Ebben az esetben a fedélzeti berendezés számolja ki a Z koordinátát egy folyamatos süllyedési gradienst figyelembe véve. A megszakított megközelítéseknek és az indulási útvonalaknak a hátsó irányszektor fedésterületen elhelyezkedő útvonal-pontjai ugyancsak a Z koordináta elhagyásának lehetséges pontjai, mivel itt a függőleges útirány-vezetés nem áll rendelkezésre. A hátsó irányszektorban történő alkalmazásnál a Z koordinátát le lehet adni a fedélzeti berendezés általi olyan felhasználásra, amely "megmagyarázza" a légijármű vízszintes helyzetét. Ez lehetővé teszi azoknak az oldalirányú hibáknak a lecsökkentését, amelyeket az X - Y koordinátákra a ferde távolságnál a kúpos hátsó irányszektor oldalszög értékekre való áttérés vezethet be. 2.7.3.9 Az útvonal-pont koordinátákat követő 3-bites adatmező a következő szakasz / mező azonosítót foglalja magába. Ez az adatelem azt jelzi, hogy az eljárás következő szakasza egyenes, vagy íves, illetve azt, hogy az átrepülendő útvonal-pont az eljárás utolsóként meghatározott pontja, és hogy az eljárás kapcsolódik-e egy meghatározott megközelítéshez, vagy egy másik, egy megszakított megközelítési mutatóval, vagy következő útvonal-pont azonosított eljárás megosztottan használt részéhez. Ez jelzi még azt is, hogy egy futópálya küszöb keresztezési magasság, vagy a látszólagos oldalszög - útvonal-pont távolság adatmező került-e az útvonal-pont meghatározáshoz hozzákapcsolásra. 2.7.3.9.1 Az A-Függelék A-17.sz. táblázatában foglalt azonosítók néhány jellegzetes alkalmazása az alábbiakban kerül megadásra. A jegyzék nem az összes alkalmazást foglalja magába:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes